ນະຄອນ Tel Aviv ຂອງ​ອິສຣາ​ແອ​ລ ຈັດງານບຸນປະຈໍາປີ ສໍາລັບພວກເກ
ຕໍາຫລວດອິສຣາ​ແອ​ລຄາດ​ຄະ​ເນວ່າ ມີ​ຄົນຫລາຍ​ກວ່າ 100,000 ຄົນ​ເຂົ້າຮ່ວມ​ງານ ດັ່ງກ່າວ​ໃນ​ວັນ​ສຸກ​ມື້ນີ້ ​ໂດຍ​ທີ່​ຫລາຍໆຄົນ​ກໍ​ມາ​ຈາກ​ຕ່າງປະ​ເທດ.
ຄົນເປັນພັນໆຄົນ ຈາກທຸກມຸມໂລກພາກັນໄປເຕົ້າໂຮມກັນຢ່າງຄັບຄາໜາແໜ້ນ ຢູ່ຖະໜົນສາຍຕ່າງໆຂອງນະຄອນ Tel Aviv ຂອງອິສຣາແອລ ເພື່ອຍ່າງສະ ເຫລີມສະຫລອງບຸນແຫ່ງຄວາມພູມໃຈ ປະຈໍາປີຂອງພວກກະເທີຍ ຫລື ເກ ຊຶ່ງ ເປັນງານບຸນສໍາລັບຮຽກຮ້ອງສິດຂອງພວກເກງານນຶ່ງ ທີ່ກໍາລັງສະຫລອງກັນໃນ ວັນທ້າຍອາທິດນີ້ ງານບຸນດັ່ງກ່າວຖືວ່າເປັນງານທີ່ໃຫຍ່ທີ່ສຸດຢູ່ໃນຂົງເຂດຕາເວັນອອກກາງທີ່ນິຍົມ ແນວທາງເດີມຢ່າງເຄັ່ງຄັດນີ້ ຕໍາຫລວດອິສຣາແອລຄາດຄະເນວ່າ ມີຄົນຫລາຍກວ່າ 100,000 ຄົນເຂົ້າຮ່ວມງານ ດັ່ງກ່າວໃນວັນສຸກມື້ນີ້ ໂດຍທີ່ຫລາຍໆຄົນກໍມາຈາກຕ່າງປະເທດ ການແຮ່ຂະບວນແມ່ນເຕັມໄປດ້ວຍລົດ ແລະຄົນເຕັນລໍາ ໂດຍມີຄໍາຂັວນປະຈໍາປີນີ້ ທີ່ເວົ້າວ່າ "ການມີສິດມີສຽງຂອງຄົນສອງເພດ " ງານບຸນດັ່ງກ່າວໄດ້ຮັບການສະໜັບສະໜຸນໂດຍນະຄອນ Tel Aviv, ຊຶ່ງໄດ້ໃຫ້ ການສະໜັບ ສະໜຸນການທ່ອງທ່ຽວຂອງພວກເກ ຢູ່ໃນຊຸມປີໝໍ່ໆມານີ້ ຊຶ່ງໄດ້ກາຍ ມາເປັນບ່ອນທີ່ໃຫ້ການຕ້ອນຮັບທີ່ດີແກ່ພວກເກ ທີ່ໃຫຍ່ທີ່ສຸດໃນໂລກ ໃນຂະນະທີ່ຄົນຖືກັນວ່ານະຄອນ Tel Aviv ເປັນເມືອງທີ່ເສລີ ແລະໃຫ້ການຕ້ອນຮັບ ແກ່ພວກເກດີ ແຕ່ວ່ານະຄອນ Jerusalem ກັບຖືກມອງວ່າເປັນເມືອງທີ່ເຄັ່ງຄັດກວ່າ ໃນດ້ານອານຸລັກນິຍົມ ຊຶ່ງປະຊາຊົນມີຄວາມເຫັນແຕກຕ່າງກັນໄປ ກ່ຽວກັບເລື່ອງສິດ ທິຂອງພວກເກ ການແຮ່ຂະບວນສະແດງຄວາມພູມໃຈຂອງພວກເກທີ່ມີຂຶ້ນໃນປີ 2015 ແມ່ນຈົບລົງ ດ້ວຍໂສກນາດຕະກໍາ ເມື່ອ ຄົນຢີວຫົວດັ້ງເດີມສຸດຜູ້ນຶ່ງເອົາມີດແທງສາວນ້ອຍອາຍຸ 16 ປີຜູ້ນຶ່ງ ສ່ວນຢູ່ພາກອື່ນໆຂອງເຂດຕາເວັນອອກກາງ ຄວາມມັກຮັກກັນລະຫວ່າງ ພວກເກ ຫລື ຜູ້ຊາຍກັບຜູ້ຊາຍ ແລະແລັສບຽນ ຫລືຜູ້ກັບຜູ້ຍິງ ແມ່ນເປັນເລື້ອງອັບອາຍຫລາຍ